20/07/2020 | Administración LocalMunicipal
Malpica de Bergantiños
Secretaría
Contratación dun/ha técnico/a de turismo baixo a modalidade de contrato laboral temporal e posterior formación dunha bolsa de emprego

Por Resolución de Alcaldía nº 292/2020, do 14/07/20201, aprobáronse as bases da convocatoria. O prazo de presentación de solicitudes será de 7 días hábiles a contar dende o seguinte á publicación deste anuncio no Boletín Oficial da Provincia da Coruña. O obxecto desta convocatoria é a contratación laboral temporal (máximo 6 meses), a tempo completo, baixo a modalidade de contrato temporal de técnica/o de turismo. As funcións e tarefas a desempeñar serán as de atención e xestión da oficina de información turística do Concello de Malpica de Bergantiños, nos termos previstos no Programa de subvencións dirixido a concellos e agrupacións de concellos da provincia de A Coruña de menos de 50.000 habitantes financiar o gasto do persoal das oficinas de turismo durante o exercicio 2020 (BOP 13 do 21 de xaneiro de 2020) e extracto da convocatoria (BOP 20 do 30 de xaneiro de 2020), así como a Resolución de Presidencia 13461/2020 que se aproba a concesión definitiva de subvencións do programa DP0029, dirixido a concellos e agrupacións de concellos de Coruña de menos de 50.000 habitantes para financiar o gasto de persoal das oficinas de turismo, ano 2020. O procedemento de selección será o que se sinala nestas bases, de conformidade co disposto no Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público (TREBEP), a Lei 7/1985, do 2 de abril, o Real Decreto Lexislativo 781/1986. de 18 de abril, a Lei 2/2015, do 29 de abril, do emprego público de Galicia e demais disposicións de pertinente aplicación. A modalidade contractual será a dun contrato laboral temporal de duración determinada, por obra ou servizo determinado, prevista no R. D. 2720/1998, de 18 de decembro, e a súa duración será de 6 meses a partir da súa sinatura. A persoa contratada estará obrigada a prestar a súa xornada de traballo na medida e forma requiridas polo interese do servizo, de acordo coa lexislación aplicable e as instrucións ditadas pola Alcaldía. As retribucións estipuladas para este posto son de 1.890,54€ brutos mensuais con (incluído tódolos conceptos salariais e rateo de pagas extraordinarias). Para tomar parte neste proceso selectivo os/as aspirantes deberán reunir os seguintes requisitos referidos todos e cada un a data en que finalice o prazo de presentación de solicitudes e mantelos ata o momento da formalización do contrato: a) Nacionalidade: Ter a nacionalidade española ou ser nacional dun Estado membro da Unión Europea ou doutros Estados, nos termos previstos no artigo 57 do TREBEP. Así mesmo os estranxeiros con residencia legal en España poderán acceder ás Administracións Públicas, como persoal laboral, en igualdade de condicións que os españois. b) Idade: Ter cumpridos 16 anos de idade e non exceder da idade máxima de xubilación forzosa. c) Capacidade funcional: Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas que son obxecto do presente contrato. d) Habilitación: Non ter sido despedido mediante expediente disciplinario de ningunha Administración pública ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder á mesma categoría profesional á cal se pertencía. Idéntico requisito seralles esixido aos nacionais doutros Estados, no seu caso. e) Compatibilidade: Non estar incurso en causas de incompatibilidade de conformidade co establecido na Lei 53/1984 de 26 de decembro, de incompatibilidades do persoal ao servizo das Administracións Públicas. f) Titulación: Serán requisitos mínimos de tódolos aspirantes, de conformidade co previsto na base 3ª da Convocatoria do Programa de subvencións dirixido a concellos e agrupacións de concellos da provincia de A Coruña de menos de 50.000 habitantes financiar o gasto do persoal das oficinas de turismo durante o exercicio 2020 (BOP 13 do 21 de xaneiro de 2020) O persoal contratado deberá estar en posesión dalgunha das seguintes titulacións: Grao ou diplomatura en Turismo ou equivalente homologado. Dobre grao en Ciencias Empresariais e Turismo Grao ou licenciatura en Historia da Arte Grao ou licenciatura en Humanidades Grao ou licenciatura en Xeografía e Ordenación do Territorio Grao ou licenciatura en Historia Segundo o artigo 51 da Lei 2/2015, de 29 de abril, do emprego público de Galicia, para darlle cumprimento á normalización do idioma galego na administración pública, incluirase un exame de galego, agás para aqueles aspirantes que acrediten o coñecemento da lingua galega conforme a normativa vixente, mediante a presentación do certificado Celga 3 ou Iniciación á lingua galega como mínimo. (Requisito que deberá acreditar coa presentación da copia do mesmo). 1.- As solicitudes para tomar parte neste proceso selectivo faranse mediante instancia dirixida ao señor Alcalde, segundo o modelo contido no Anexo II, na que se fará constar que se reúnen todos e cada un dos requisitos establecidos na Base terceira desta convocatoria, referidos sempre ao día en que remate o prazo de presentación de instancias. As citadas solicitudes presentaranse no Rexistro xeral do Concello en horas de oficina durante o prazo de SETE DÍAS HÁBILES, que se iniciará o día seguinte ao da publicación do anuncio da convocatoria e destas bases no Boletín Oficial da Provincia. Así mesmo poderanse presentar na forma que determina o artigo 16.4 da Lei 39/2015, de 1 de outubro do procedemento administrativo común das administracións públicas, neste caso, os/as concursantes deberán comunicalo mediante telegrama ou telefax durante o mesmo prazo que o de presentación de instancias. Tamén se poderá facer a través da Sede electrónica do concello de Malpica de Bergantiños (http://sede.malpicadebergantinos.es). Se, conforme a este precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a todos os efectos.2.- Necesariamente xunto coa solicitude para tomar parte neste proceso selectivo os aspirantes deberán achegar, inescusablemente, a seguinte documentación: O xustificante do pagamento da taxa por dereito de exame que será de 15 euros (Ordenanza fiscal nº 5), que deberá ser efectuada na conta número IBAN ES36 2080 0030 9631 1000 0041 de ABANCA (conta de titularidade do concello de Malpica de Bergantiños). A ausencia do abono dos dereitos de exame, dentro do prazo de presentación de instancias, determinará a exclusión do/a aspirante e non poderá ser obxecto de subsanación. En ningún caso a presentación e pago da taxa por dereitos de exame suporá a substitución do trámite de presentación da instancia. Xunto coa instancia tamén se presentará a seguinte documentación: - Fotocopia do DNI ou documento identificativo. - Fotocopia da titulación esixida na base terceira letra f) desta convocatoria. - Fotocopia do CELGA 3 ou certificado de iniciación do galego (no seu caso). Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de se tratar de documentos expedidos noutras Comunidades Autónomas do Estado español, para que teñan validez deberán estar redactados na lingua castelá ou traducidos polo organismo competente da respectiva comunidade, debidamente validados e apostilados pola correspondente oficina diplomática española ou organismo competente.3.- Coa presentación da instancia para tomar parte no proceso selectivo entenderase que os/as interesados/as aceptan e acatan todas e cada unha das bases desta convocatoria.1.-Rematado o prazo de presentación de instancias, o Alcalde ditará resolución declarando aprobada a listaxe provisional de admitidos/as e excluídos/as, con indicación, se é o caso, das causas de exclusión. Esta resolución publicarase no taboleiro de edictos do Concello e será determinante para os efectos de posibles impugnacións e recursos, de conformidade co previsto na lei. Así mesmo, e sempre que sexa posible, a citada resolución publicarase, a título informativo e complementario, no taboleiro electrónico na sede eléctronica do Concello (https://sede.malpicadebergantinos.es/) Os/as aspirantes excluídos/as dispoñen dun prazo de dous días hábiles, contado desde o seguinte ao da publicación da antedita resolución, para presentar as reclamacións oportunas ou emendas de defectos, nos termos do artigo 68 da Lei 39/2015, de Procedemento Administrativo Común das Administracións Públicas.2.- Posteriormente o Alcalde declarará aprobada a listaxe definitiva de admitidos/as e excluídos/as, que se publicará no taboleiro de edictos do Concello. Na mesma resolución o Alcalde determinará o lugar, data e hora da realización das probas de selección, así como a composición do tribunal cualificador. Así mesmo, e sempre que sexa posible, a citada resolución publicarase, a título informativo e complementario, no taboleiro electrónico na sede eléctronica do Concello (https://sede.malpicadebergantinos.es/)3.- De non existir aspirantes excluídos/as, o Alcalde elevará a definitiva a listaxe provisional na mesma resolución de aprobación. O tribunal cualificador será designado por Decreto da Alcaldía, no momento de aprobación das listas definitivas de admitidos/as e excluídos/as. Todas/os as/os membros do tribunal cualificador deberán contar con titulación igual ou superior á esixida para o acceso á praza. O tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente e do secretario. O tribunal poderá dispoñer a incorporación de asesores/as especialistas para as probas que considere pertinentes, que se limitarán ao exercicio das súas especialidades técnicas en base exclusivamente ás cales colaborarán co órgano de selección. O tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. Os membros do tribunal deberán absterse de formar parte de este cando concorran as circunstancias previstas no artigo 23 da Lei 40/2015, do 1 de outubro de réxime xurídico do Sector Público, notificándoo á autoridade convocante, ou cando realizaran tarefas de preparación a probas selectivas nos cinco anos anteriores á publicación desta convocatoria. Os/as aspirantes poderán recusados de acordo co artigo 24 da Lei 40/2015, do 1 de outubro de réxime xurídico do Sector Público. FORMA DE DESENVOLVEMENTO E SISTEMA DE CUALIFICACIÓN Probas. Desenvolveranse tres probas escritas: 1.ª.– Proba de comprobación de coñecementos teóricos, que consistirá na contestación de 30 preguntas tipo test e 5 preguntas de reserva, con 4 opcións de resposta, das cales só unha será correcta e que versarán sobre cuestións relativas a administración pública, o turismo, a cultura galega e o patrimonio galego. Esta proba puntuará ata un máximo de 6 puntos (Anexo I). Cada resposta correcta terá unha puntuación de 0,20 puntos e cada resposta incorrecta descontará a metade dunha correcta, isto é 0,10 puntos. Debendo acadar un mínimo de 3 puntos.2.ª.– Proba de comprobación de coñecementos prácticos, que consistirá na contestación de 10 preguntas curtas a desenvolver por escrito, nos campos do turismo, a cultura galega e o patrimonio galego. Esta proba puntuará ata un máximo de 6 puntos (Anexo I), cada unha das preguntas terá unha puntuación de 0,60 puntos. Debendo acadar un mínimo de 3 puntos.3.ª.– Proba de comprobación de coñecementos da lingua galega onde a cualificación será apto ou non apto; e que consistirá na traducción dun texto de natureza legal do castelan ao galego ou do galego ao castelán. Estarán exentos de realizar este exercicio os aspirantes que acrediten posuír o certificado de Lingua Galega Nivel 3 (Celga 3) ou equivalente. Á cualificación obtida polos aspirantes será a da fase de oposición acadándose así a puntuación final, que consistirá na suma das puntuacións obtidas nas probas 1ª e 2ª, sen que a mesma poda ser superior a 12 puntos. Proba de Lingua Galega: Rematado o proceso de cualificación dos aspirantes, o tribunal publicará acta coas puntuacións totais obtidas e fixará a data, lugar e hora de realización da proba de galego, de ser preciso, esta proba será cualificada como apta ou non apta. Realizada dita proba, de ser precisa, o tribunal emitirá acta final cos resultados acadados e coa proposta dos aspirantes. Determinada a cualificación final dos aspirantes o tribunal fará pública a relación de aprobados por orde de puntuación no taboleiro de anuncios da corporación. Será seleccionado/a aquel/a que obteña maior puntuación global. De producirse empate na puntuación final, terá preferencia o/a candidato/a que obtivera a maior puntuación na proba de coñecementos prácticos e no caso de persistir o empate o que acadase maior puntuación na proba de coñecementos teóricos. Concluída a cualificación final do proceso selectivo, o Tribunal publicará no citado taboleiro de anuncios o nome dos/ as aspirantes aprobados/as por orde da puntuación total final, con especificación desta. Así mesmo, o Tribunal elevará esta relación, coa acta da sesión, ao Alcalde para proceder á formalización dos contratos correspondentes, a favor dos/as aspirantes que obtiveran a puntuación total máis alta (o Tribunal Cualificador non poderá facer proposta de contratación a favor dun número de aspirantes superior ao das prazas convocadas). Calquera proposta que inclúa máis nomes que prazas convocadas ou contradiga o anteriormente establecido, será nula de pleno dereito. No suposto de que o/a seleccionado/a non presente a documentación requirida ou ben renuncien ao posto obtido, a proposta de contratación efectuarase ao seguinte da listaxe de puntuación obtida. Crearase unha bolsa de emprego formada pola lista de aspirantes, ordenadas/os de maior a menor puntuación, incluíndose no primeiro posto á/ao aspirante nomeado no presente proceso selectivo. É condición inescusable para a pertenza á devandita bolsa o mantemento durante a vixencia desta dos requisitos relacionados nas Bases 3º e 4º das presentes bases. Acudirase á devandita lista para a selección de traballadores nos seguintes casos: 1. Para a realización dunha obra ou servizo determinados (artigo 15.1 a) Estatuto dos Traballadores). 2. Acumulación de tarefas ou excesos puntuais de carga de traballo no posto (artigo 15.1 b) do Estatuto dos Traballadores.3. Substitución temporal dos inicialmente contratados (situacións de incapacidade temporal, permisos, renuncia voluntaria do/a traballador/a ou por non superación do período de proba, etc.). Unha vez detectada a situación de necesidade de cubrir temporalmente unha praza, e elaborado o correspondente expediente no que se acreditara o cumprimento dos supostos expostos, así como a existencia de crédito orzamentario, o Alcalde-Presidente procederá ao chamamento sucesivo daqueles aspirantes por orde de lista, debendo os interesados manifestar o seu interese por escrito, para o cal será suficiente a declaración feita ao efecto, a traves de correo electrónico, no prazo máximo improrrogable de dous días hábiles dende a notificación da oferta por parte do Concello, transcorrido o cal entenderase que renuncia e pasará ao seguinte da lista. A notificación practicarase exclusivamente mediante a publicación da oferta no taboleiro de anuncios e na sede electrónica do Concello de Malpica (acceso a través do seguinte enlace: https://sede.malpicadebergantinos.es/es/informacion/tablon/), sen prexuicio de que se intente proceder a contactar co interesado vía telefónica polo menos dúas veces en horas distintas, do cal quedará a debida constancia no expediente mediante dilixencia estendida ao efecto. No caso de manifestar o seleccionado o seu interese, deberá presentar a documentación relacionada nas bases 3ª, 4ª e seguintes, se non o fixese anteriormente, no prazo indicado naquela. A renuncia, salvo que se manifestase por escrito no prazo máximo dun (1) día hábil dende a notificación da oferta, ou á non presentación da aceptación da oferta e da documentación esixida en prazo implicará que a/o interesada/o quede excluída/o da Listaxe de Substitucións. As/Os interesadas/os da bolsa poderán en calquera momento pedir a renuncia definitiva á integración nesta, mediante solicitude dirixida ao alcalde-presidente. A duración da bolsa de emprego terá unha validez de 3 anos contados dende a publicación das presentes bases no Boletín Oficial da Provincia da Coruña, ou no seu defecto, ata que todos os interesados que figuren nela non manifesten interese nunha oferta de traballo concreta. A vixencia desta lista será ata que a Corporación a derrogue expresamente ou confeccione outra distinta e indique a derrogación da que se deriva destas bases. Situación tras a finalización do contrato. Unha vez finalizado o contrato de trabajo, a persoa contratada permanecerá na mesma posición da orde de chamamento no que se atopaba. Se efectuados un ou varios chamamentos, unha mesma persoa fose contratada 18 meses, xa sexa de forma continuada ou por acumulación de varios contratos, dita persona pasará a ocupar o último lugar na orde de chamamento. Causas de exclusión. Serán motivos de exclusión dun/ha integrante da listaxe de substitución, salvo causa de forza maior ou causa debidamente xustificada e apreciada polo órgano de contratación os seguintes: a) Non aceptación da contratación ofertada sen xustificación suficiente da mesma (acreditar estar desempeñando outro posto de traballo, acreditar unha doenza incompatible co desempeño do posto de traballo, etc.) b) Non respostar dentro do prazo fixado, trala realización do chamamento. c) Renuncia á continuidade no desempeño dun posto de traballo, unha vez que foi contratado/a. d) Separación do servizo por sanción disciplinaria e/ou por despido, agás que fose declarado nulo ou improcedente. A/O aspirante proposta/o presentará na Secretaría Xeral do Concello, no prazo de tres días (contado a partir da publicación do resultado da selección), os documentos orixinais que acrediten que cumpre todos e cada un dos requisitos esixidos nas bases 3ª e 4º desta convocatoria, no caso de que non foran xa presentados xunto coa solicitude para tomar parte neste proceso selectivo para o seu cotexo e compulsa coas fotocopias presentadas xunto coa solicitude de participación no proceso selectivo. Se dentro do prazo indicado, salvo casos de forza maior, algún ou algunha dos/as aspirantes propostos/as non presentara a súa documentación ou non acreditara reunir os requisitos esixidos, non se poderá proceder á súa contratación, e quedarán anuladas todas as súas actuacións, sen prexuízo das responsabilidades en que puidera ter incorrido por falsidade na instancia ou na documentación presentada para tomar parte neste proceso selectivo. Unha vez presentada a documentación á que se refire o apartado anterior, o órgano competente da Corporación procederá á contratación a favor das/os aspirantes propostas/os polo Tribunal Cualificador, e será nula a contratación de quen estea incursa/o en causas de incapacidade específica conforme á normativa vixente. A formalización do contrato terá lugar dentro do prazo de cinco días naturais, a contar dende a data de notificación do acordo de contratación. Previamente á sinatura do contrato, as/os aspirantes contratadas/os deberán subscribir a declaración á que se refire o artigo 13.1 do Real Decreto 598/1985, de 30 de abril, sobre incompatibilidades. Mentres non se formalicen o contrato e non se incorpore ao posto de traballo, a/o aspirante non terá dereito a percepción económica de ningunha clase. A persoa contratada estará obrigada a prestar a súa xornada de traballo na medida e forma requiridas polo interese do servizo, de acordo coa lexislación aplicable, e quedará sometida a un período de proba, co alcance previsto no artigo 14 do Estatuto dos Traballadores, e estará suxeita á lexislación laboral pertinente. Agás a convocatoria, a publicidade dos distintos actos derivados deste proceso selectivo, así como as comunicacións a que dese lugar, realizaranse, exclusivamente, a través do taboleiro de edictos deste Concello, sen prexuízo de calquera outro medio de difusión que se considere oportuno. Coa finalidade de facilitar o acceso á información das/os aspirantes, e sempre con carácter complementario, tanto as convocatorias e bases como os sucesivos anuncios relativos ao proceso selectivo, poderán ser obxecto de publicación na Sede electrónica do Concello, unha vez feita a publicación no taboleiro de anuncios do Concello. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando participar no proceso selectivo, se someten e aceptan todo o clausulado establecido na presente convocatoria e bases reguladoras. Os restantes usos dos datos persoais contados nas solicitudes será de carácter interno e uso restrinxido. Protección de datos de carácter persoal. De conformidade co disposto na Lei Orgánica 15/1999, de 13 de decembro, de Protección de Datos de carácter persoal, infórmase de que os datos persoais serán incorporados a un ficheiro de titularidade do Concello de Malpica de Bergantiños, autorizando ao tratamento dos mesmos, para a súa utilización en relación co desenvolvemento do proceso selectivo. Poderanse exercitar os dereitos de acceso, rectificación ou cancelación enviando unha solicitude por escrito, acompañada de fotocopia de DNI, dirixida ao Concello de Malpica de Bergantiños, Avda. Emilio González López, 1 – 15113 Malpica de Bergantiños (A Coruña). Primeira.- Para todo o non previsto nestas bases, ou naquilo que as contradigan, será de aplicación supletoria o establecido na Lei reguladora das bases de réxime local, na Lei de administración local de Galicia, Real Decreto 896/1991, Real Decreto 364/1995, e demais lexislación vixente que sexa de aplicación. Segunda.- Tódolos actos administrativos derivados desta convocatoria, así como da actuación do Tribunal, poderán ser impugnados polas/os interesadas/os nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante deste. Terceira.- Contra as presentes bases e a resolución que as aproba, que pon fin á vía administrativa, poderase interpoñer RECURSO CONTENCIOSO-ADMINISTRATIVO ante o Xulgado Contencioso Administrativo da Coruña, no prazo de dous meses (contados dende o día seguinte ao da publicación da convocatoria). Con carácter potestativo e previo, poderá interpoñer RECURSO DE REPOSICIÓN ante o mesmo órgano que adoptou o acordo de aprobación, no prazo dun mes (contado dende ao día seguinte ao da publicación da convocatoria). Neste caso non se poderá interpoñer o recurso contencioso -administrativo ata que se resolva expresamente ou se produza a desestimación presunta do recursos de reposición interposto. Neste último suposto, o prazo para a interposición do recurso contencioso -administrativo será de seis meses contados dende o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar calquera outro que considere procedente.1. A Constitución española de 1978. Estrutura e principios xerais. Dereitos e deberes fundamentais dos españois.2. O procedemento administrativo común: concepto, principios xerais, fases e terminación do procedemento.3. O procedemento administrativo. Os dereitos e deberes dos administrados. Os interesados.4. A función pública local. Concepto e clases de persoal ó servizo das entidades locais: funcionarios, persoal eventual e persoal laboral.5. Os dereitos e deberes de persoal ao servizo das Administracións Públicas.6. O réxime local español: Principios constitucionais. As entidades locais. O municipio e a provincia.7. Funcionamento dos órganos colexiados locais. Réxime de sesións e acordos. Actas e certificacións de acordos.8. A organización municipal. O concello. Órganos básicos: Alcalde e Tenentes de Alcalde, Pleno e Xunta de Goberno Local. As competencias municipais.9. Seguridade e saúde no traballo: a Lei de prevención de riscos laborais. Procedementos e medios de seguridade e saúde no traballo. Dereitos e obrigas dos traballadores en materia de prevención de riscos laborais.10. O turismo na Constitución de 1978, no Estatuto de Autonomía de Galicia, na Lei de Bases de Réxime Local e na Lei da Administración de Galicia. O reparto competencial en materia de turismo.11.- A Organización Mundial do Turismo (OMT). Fundación, historia, composición e funcionamento.12.- Convencións e declaracións internacionais sobre o turismo: A Convención sobre a Protección do Patrimonio Mundial, Cultural e Natural e a Carta Mundial do Turismo Sostible.13.- O Instituto do Turismo de España (Turespaña). Definición e competencias.14.- Marco normativo galego: A Lei 7/2011 del Turismo de Galicia; O mapa de xeodestinos de Galicia; A ordenación dos establecementos hoteleros, casas de turismo rural, apartamentos turísticos, vivendas turísticas, vivendas de uso turístico, campamentos de turismo, albergues turísticos e ordenación turística das cafetarías e restaurantes; A declaración de municipio turístico; A declaración de festa de interese turístico de Galicia; A Axencia Galega do Turismo; O Cluster Turismo de Galicia; O rexistro de empresas e actividades turísticas da Comunidade Autónoma de Galicia e a sinalización turística.15.- Lei xeral para a defensa dos consumidores e usuarios.16.- Principais recursos de interés turístico de Galicia.17.- O xeodestino Costa da Morte. Ámbito xeográfico e xestión. A CMAT (Costa da Morte Asociación Turística). 18.- O Plan de Dinamización Turística da Costa da Morte.19.- Recursos de interese turístico do xeodestino Costa da Morte.20.- Recursos de interese turístico do Concello de Malpica de Bergantiños. Don/dona., con DNI número., e domicilio a efectos de notificación en., con número de teléfono. e dirección de correo electrónico. Enterado/a da convocatoria para a provisión dun/ha Técnico/a de Turismo, persoal laboral temporal, para a atención da Oficina de Información Turística do Concello de Malpica de Bergantiños, considerando que se reúnen todos e cada un dos requisitos establecidos nas Bases da presente convocatoria. A súa admisión ás probas de referencia, para o que acompaña a seguinte documentación, declarando coñecer as Bases que rexen a presente convocatoria, polo que se compromete ao seu cumprimento: - Fotocopia do DNI ou documento identificativo. - Fotocopia da titulación esixida na base terceira letra f) desta convocatoria. - Fotocopia do CELGA 3 ou certificado de iniciación do galego (no seu caso) - Xustificante pagamento da taxa. - Declaración xurada segundo o modelo contido no Anexo II Asdo: Cláusula xeral: De acordo co disposto na Lei orgánica 3/2018, do 5 de decembro, de protección de datos persoais e garantía dos dereitos dixitais, informámolo/a de que os datos persoais facilitados se incorporan e manteñen nun ficheiro titularidade do Concello, coa finalidade de poder atender a súa solicitude. Os devanditos datos serán tratados de xeito confidencial, podendo ser cedidos só nos casos previstos na lei. Comunicámoslle que pode exercer os dereitos de acceso, rectificación, cancelación e oposición, na medida en que a lei o permita, dos seus datos, comunicándollo por escrito ao Concello, achegando copia de documento que acredite a súa identidade. En Malpica de Bergantiños, a ……. de……….…. de 20. Asdo. SR. ALCALDE DO CONCELLO DE MALPICA DE BERGANTIÑOS.” Don/dona., con DNI número., e domicilio a efectos de notificación en., con número de teléfono. e dirección de correo electrónico. Primeiro.– Que reúno todos e cada un dos requisitos establecidos nas Bases da presente convocatoria. Segundo.– Que non estou incurso/a en ningunha causa de incapacidade ou incompatibilidade das previstas na lexisla-ción vixente. Terceiro.– Que non fun separado/a mediante expediente disciplinario do servizo de calquera das Administracións Pú-blicas ou dos órganos constitucionais ou estatutarios das Comunidades Autónomas, e que non me atopo en situación de inhabilitación absoluta ou especial para emprego ou cargo público por resolución xudicial, para o acceso ao corpo ou escala de funcionario, ou para exercer función similares ás que desempeñaban no caso do persoal laboral, no que fora separado ou inhabilitado. E para que conste e produza os efectos oportunos no expediente de selección de persoal temporal, do Concello de Malpica de Bergantiños para o posto de Técnico/a de Turismo, asino a presente declaración, baixo a miña responsabilidade. En Malpica de Bergantiños, a …. de….………. de 20. Asdo. SR. ALCALDE DO CONCELLO DE MALPICA DE BERGANTIÑOS. O que se fai público para xeral coñecemento. Malpica a 15 de xullo de 2020 O Alcalde, Walter Pardo Añon